**BIZTONSÁGI ADATLAP**

Készült az 2020/878/EU rendelettel módosított 1907/2006/EK rendelet alapján

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító**: **METATOX rágcsálóirtó blokk**

 **METATOX Pro rágcsálóirtó blokk**

**1.2. Azonosított felhasználás:** biocid termék, 14. terméktípus; rágcsálóirtó szer

Forgalmazási kategória: III.

Lakossági és szakképzett foglalkozásszerű felhasználóknak.

**Ellenjavallt felhasználás:** fentitől eltérő

**1.3. A gyártó és a biztonsági adatlap szállítójának adatai:**

**METATOX Peszticid Gyártó és Forgalmazó Kft.**

H-5520 Szeghalom, Kossuth u. 8.

Telefon: +36 66 371 168; +36 30 272 6242

A biztonsági adatlapért felelős személy elérhetősége: info@metatox.hu

**1.4. Sürgősségi telefonszám:** Egészségügyi Toxikológiai Tájékoztató Szolgálat (ETTSZ):

napközben (8 – 16 óra): +36 1 476-6464 éjjel-nappal hívható, ingyenes szám: +36 80 20 1199

**2. szakasz: A veszély azonosítása**

**2.1. Az anyag vagy keverék osztályozása:** a gyártó, a vonatkozó uniós szabályozások, a 1272/2008/EK rendeletés módosításai szerint **a termék veszélyes keverék.**

|  |  |  |
| --- | --- | --- |
| **Osztályozása:** | **Veszélyességi osztály** | **Veszélyességi kategória** |
| **Egészségi veszély:** | STOT RE 2 | Célszervi toxicitás, ismétlődő expozíció | 2 |

**Fizikai veszély, környezeti veszély:** a termék nem osztályozandó.

**2.2. Címkézési elemek**

**Piktogram:** GHS08

**Figyelmeztetés:** FIGYELEM

|  |  |
| --- | --- |
| **FIGYELEM**silhouete | **A keverék veszélyeire/kockázataira utaló H-mondatok:**H373 Ismétlődő vagy hosszabb expozíció esetén károsíthatja a szerveket (vér).EUH208 1,2-benzizotiazol-3(2H)-on-t tartalmaz Allergiás reakciót válthat ki.**Óvintézkedésre vonatkozó P-mondatok:**P102 GYERMEKEKTŐL ELZÁRVA TARTANDÓ.P314 Rosszullét esetén orvosi ellátást kell kérni. P405 Elzárva tárolandó.P501 A tartalom és az edény elhelyezése hulladékként: a helyi előírásoknak megfelelően.  |

**Biocid hatóanyag-tartalom:** 0,0025% brodifakum

**2.3. Egyéb veszélyek**

A készítmény hatóanyaga véralvadásgátló, nagy mennyiségek lenyelése esetén véralvadási zavarok, vérzékenység, belső vérzés léphet fel. A rágcsálóirtó szer keserű anyagot (denatónium-benzoát) tartalmaz, amely segít megelőzni a készítmény véletlenszerű emberi fogyasztását.

A közegészségügyi veszély és a másodlagos mérgezések megelőzése érdekében a kezelés során elpusztult rágcsálókat el kell távolítani. Az elhullott rágcsálók tetemét védőkesztyűben, kifordított műanyag zacskó segítségével kell összeszedni, majd egy további zacskóba beletenni és összecsomózva lezárni. A dupla zacskóban levő tetemet zárt hulladéktároló edénybe kell helyezni; további kezelése kommunális hulladékként történik, lásd még a 13. szakaszt.

A PBT- és a vPvB értékelésre vonatkozó információk lásd a 12. szakaszban.

**3. szakasz: Összetétel vagy az összetevőkre vonatkozó adatok**

**3.1. Anyagok:** nem releváns.

**3.2. Keverékek:** a termék keverék.

| **Veszélyes komponens** | **Koncentráció** | **Veszélyességi osztály, kategória, H-mondat** |
| --- | --- | --- |
| Brodifakum\*CAS-szám: 56073-10-0EK-szám: 259-980-5Index-szám: 607-172-00-1 | 0,0025% | Acute Tox. 1 (oral, dermal, inhal.), H300, H310, H330;Repr. 1A, H360D; STOT RE 1, H372 (vér);Aquatic Acute 1, H400, M(akut): 10;Aquatic Chronic 1, H410, M(krónikus): 10Egyedi koncentrációs határértékek:ha a koncentráció ≥ 0,003%, akkor Repr. 1A, H360D; ha a koncentráció ≥ 0,02%, akkor STOT RE 1, H372;ha 0,002% ≤ koncentráció <0,02%, akkor STOT RE 2, H373  |
| 1,2-benzizotiazol-3(2H)-onCAS-szám: 2634-33-5EK-szám: 220-120-9 Index-szám: 613-088-00-6 | <0,02% | Acute Tox. 4 (oral), H302; Skin Irrit. 2, H315; Eye Dam. 1, H318; Skin Sens. 1, H317, ha c ≥0,05%Aquatic Chronic 1, H400, M(akut): 1 |
| Denatónium-benzoát\*\*CAS-szám: 3734-33-6EK-szám: 223-095-2 | 0,001% | Acute Tox. 4 (oral, inhal.), H302, H332; Skin Irrit. 2, H315; Eye Dam. 1, H318;Aquatic Chronic 3, H412 |

\* Kémiai név: [4-hidroxi-3-(3-(4'-bróm-4-bifenilil)-1,2,3,4-tetrahidro-1-naftil)kumarin](https://echa.europa.eu/hu/substance-information/-/substanceinfo/100.054.509)

\*\* nincs harmonizált uniós osztályozása, a megadott gyártói

Az egyéb nem jelzett komponensek nem tekinthetők a hatályos jogszabályok szerint veszélyes anyagnak, vagy koncentrációjuk a készítményben nem éri el azt a mértéket, amely fölött jelenlétüket a veszélyesség szerinti besorolásnál figyelembe kell venni.

A fenti veszélyességi osztályok, kategóriák, H-mondatok a tiszta komponensre vonatkoznak, a készítmény veszélyesség szerinti besorolását a 2. szakasz adja meg.

A H-mondatok teljes szövegét, valamint a rövidítések jelentését lásd a 16. szakaszban.

**4. szakasz: Elsősegély-nyújtási intézkedések**

**4.1. Az elsősegély-nyújtási intézkedések ismertetése**

**Általános tudnivalók:** Az elsősegélynyújtás szakszerűsége és gyorsasága nagyban csökkentheti a tünetek kialakulását és súlyosságát. Öntudatlan vagy görcsös állapotban lévő beteggel folyadékot itatni vagy annál hányást kiváltani nem szabad!

**Belélegzés esetén:** nem életszerű expozíció a termék belégzése; szokásos teendők: a sérültet vigyük friss levegőre, tünet vagy mérgezés gyanúja estén forduljunk orvoshoz!

**Bőrrel való érintkezés esetén:** az érintett bőrfelületet szappannal és bő vízzel alaposan le kell mosni. Irritáció fellépte esetén forduljunk orvoshoz.

**Szembejutás esetén:** azonnal legalább 10 percig mossa a szemét bő vízzel a szemhéjak széthúzása és a szemgolyó mozgatása közben. Ha a szemben kontaktlencse van, akkor távolítsa el, és folytassa az öblítést. Panasz, tünet állandósulása esetén forduljon szakorvoshoz.

**Lenyelés esetén:** lenyelés esetén AZONNAL forduljon orvoshoz, és mutassa meg a termék dobozát, címkéjét vagy a biztonsági adatlapját. Hánytatás csak az orvos kifejezett utasítására történjen!
A szájüreget öblítse ki vízzel.

**4.2. A legfontosabb – akut és késleltetett – tünetek és hatások:** a készítmény hatóanyaga véralvadásgátló brodifakum. A termék lenyelését követően csökken a véralvadási képesség, belső vérzés léphet fel. A mérgezés és a tünetek jelentkezése között akár több nap is eltelhet.

**4.3. A szükséges azonnali orvosi ellátás és különleges ellátás jelzése:** a készítményt lenyelő mérgezett ellátásakor, amennyiben jellemző tüneteket (pl. orrvérzés, fogínyvérzés, súlyos esetben vérköpés, véres vizelet, hosszabb véralvadási idő, nagy kiterjedésű vagy több hematóma, hirtelen fellépő, szokatlan zsigeri fájdalom) észlel, adjon K1-vitamint. Ha nem észlelhető vérzés, akkor mérjen protombin aktivitást (INR), és az expozíciót követő 48 – 72 óra elteltével ismételje meg a mérést. Ha a protrombin aktivitás értéke >4, a mérgezettnek intravénásan K1-vitamint kell adni. A kezelés többszöri megismétlésére is szükség lehet.

**Megjegyzés az orvos számára:** A készítmény hatóanyaga véralvadásgátló kumarinszármazék, **ellenszere: a K1-vitamin.**

A protrombin aktivitást több napon át figyelemmel kell kísérni, különösen, ha nagyobb mennyiségű rágcsálóirtó került a szervezetbe.

**5. szakasz: Tűzvédelmi intézkedések**

A termék nem tűzveszélyes, de éghető.

**5.1. Megfelelő oltóanyag:** szokásos oltóanyagok: szén-dioxid, oltópor, vízpermet, oltóhab.

A környezetben égő anyagok alapján célszerű kiválasztani.

**Alkalmatlan oltóanyag:** erős vízsugár.

**5.2. A keverékből származó különleges veszélyek**: magas hőmérséklet hatására az égés és a bomlás során toxikus és irritáló gázok, gőzök szabadulhatnak fel, pl. szén-monoxid, szén-dioxid.

**5.3. Tűzoltóknak szóló javaslat:** teljes védőfelszerelés és a környezet levegőjétől független légzőkészülék szükséges, ha a keletkező gőzök, égéstermékek expozíciójának veszélye fennáll.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások**

Mechanikusan össze kell szedni a szétszóródott terméket, viseljünk védőkesztyűt, és kerüljük a termékkel történő expozíciót! Nagy mennyiségek mentesítése esetén porálarc használata ajánlott.

**6.1.1. Nem sürgősségi ellátó személyzet esetében:** értesítsék a hatóságokat illetéktelen személyek eltávolítása.

**6.1.2. Sürgősségi ellátók esetében:** személyi védőfelszerelés szükséges. A mentesítést csak erre kiképzett személy végezheti.

**6.2. Környezetvédelmi óvintézkedések:** a kiszóródott/kiömlött termék csatornába, víztestekbe, talajba ne jusson! A hulladékkezelés, a megsemmisítés a helyi előírásoknak megfelelően történjen.

Ha a termék csatornába, víztestekbe jut akkor értesítsük a Katasztrófavédelmi Igazgatóságot.

**6.3. A területi elhatárolás és a szennyezésmentesítés módszerei és anyagai:** a szétszóródott terméket mechanikusan és lehetőleg maradékmentesen és felporzás mentesen össze kell söpörni, lapátolni, megfelelő tárolóedénybe helyezni és ártalmatlaníttatni. Az ártalmatlanítás megfelelő jogosítványokkal rendelkező veszélyeshulladék-kezelőben történjen a helyi előírásoknak megfelelően. Az elszennyeződött területet vízzel vagy tisztítószert tartalmazó vízzel mossuk fel.

**6.4. Hivatkozás más szakaszokra:** lásd még a 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések**

A termék kizárólag rágcsálóirtásra és csak a használati utasításban foglaltak szerint használható fel!

A termék használata előtt olvassa el és kövesse a címkén található termékinformációkat, valamint a termékhez mellékelt vagy az értékesítéskor átadott termékleírást, szórólapot stb.

Körültekintően végzett munkával kerüljük el a készítménnyel történő expozíciót: a bőrre jutást, a szembe kerülését és a lenyelését.

Alkalmazása közben enni, inni, dohányozni nem szabad!

Kihelyezése után alapos szappannal történő kézmosás szükséges.

**7.2. A biztonságos tárolás feltételei, az esetleges összeférhetetlenséggel együtt**

A készítményt eredeti csomagolásban, száraz, hűvös, jól szellőző helyen, közvetlen napfénytől, nedvességtől védve, élelmiszerektől, italtól, takarmánytól és inkompatibilis anyagoktól elkülönítve kell tárolni. Gyermekek, illetéktelen személyek, madarak, haszonállatok és kedvtelésből tartott állatok ne férjenek a készítményhez

Eltarthatóság: megfelelő tárolás esetén minőségét a gyártástól számítva 2 évig megőrzi.

**7.3. Meghatározott végfelhasználás (végfelhasználások):** biocid termék,rágcsálóirtó szer, lakossági és szakképzett foglalkozásszerű felhasználóknak.

A felhasználók mindig olvassák el a használati útmutatót, és tartsák be a biztonságos kezelésre és felhasználásra vonatkozó utasításokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határértékek:** a munkahelyi levegőben megengedett érték: nincs megállapítva a termék összetevőire az 5/2020. (II.6.) ITM rendeletben.

**8.2. Az expozíció ellenőrzése**

**Műszaki intézkedés:** nem szükséges.

**Higiéniai intézkedések:**

* Munka közben étkezni, inni és dohányozni nem szabad!
* A kihelyezés után meleg, szappanos vízzel alaposan kezet kell mosni.
* Ruhára, bőrre ne kerüljön.

**Személyi védőfelszerelések:**

* **Légutak védelme:** nem szükséges.
* **Kézvédelem:** nem szükséges. Hosszantartó, ismétlődő kitettség esetén – szakképzett professzionális felhasználóknak – védőkesztyű használata ajánlott.
* **Szemvédelem:** nem szükséges.
* **Bőrvédelem:** munkaruha.

**Környezetvédelmi intézkedések:** a készítményt olyan helyre rakja ki, ahol házi- és haszonállatok, valamint madarak nem férnek hozzá. A háziállatok és minden egyéb ragadozó és/vagy dögevő állat mérgeződhet, ha a rágcsálóirtó szertől elpusztult patkányt, egeret elfogyasztja.

Ne juttassa a készítményt és csomagolóanyagát csatornába, víztestekbe.

A fentiek a szakszerűen végzett tevékenységre és rendeltetésszerű felhasználási feltételekre vonatkoznak, átlagosnak tekinthető körülmények között. Ha ettől eltérő viszonyok vagy rendkívüli körülmények között történik a munkavégzés, a további szükséges teendőkről és az egyéni védőeszközökről szakértőbevonásával ajánlott dönteni.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információ**

Halmazállapot: szilárd

Megjelenési forma: 20 – 200 grammos viasztömbök

Szín: piros

Íz: keserű (denatónium-benzoátot tartalmaz)

Szag: semleges

Szagküszöb: nem releváns

pH-érték 20°C-on: nem releváns, az összetétel alapján

Relatív sűrűség: 1,17

Olvadáspont: kb. 60°C paraffintartalom

Forráspont: nem releváns

Bomlási hőmérséklet: nincs adat

Lobbanáspont: nem releváns, a termék szilárd

Öngyulladási hőmérséklet: nincs adat

Tűzveszélyesség (gáz, szilárd): nem tűzveszélyes

Gőznyomás: nincs adat

Bepárlási sebesség: nem releváns

Oldhatóság vízben: nem oldható

Megoszlási hányados: nem releváns, a termék keverék

Viszkozitás: nem releváns

Robbanási tulajdonságok: nem jellemző, nincs robbanásveszély

Robbanási határok: nem releváns

Oxidáló tulajdonságok: nem oxidáló

**9.2. Egyéb információk**

**Fizikai veszélyességi osztályokra vonatkozó információk:** a rendelkezésre álló adatok alapján a termék nem osztályozandó fizikai veszélyességi osztályokba.

**Egyéb biztonsági jellemzők:** nincs olyan melynek jelzése lényeges lenne a keverék biztonságos használata szempontjából.

**10. szakasz: Stabilitás és reakciókészség**

**10.1. Reakciókészség:** nem jellemző.

**10.2. Kémiai stabilitás:** közönséges körülmények (szokásos hőmérséklet- és nyomásviszonyok, valamint a 7. szakasz alatt előírt tárolási körülmények) között a termék stabil.

**10.3. A veszélyes reakciók lehetősége:** nem ismert.

**10.4. Kerülendő körülmények:** magas hőmérséklet, hőhatás, hevítés, fagy, nedvesség.

**10.5. Nem összeférhető anyagok:** erős savak, lúgok, oxidálószerek.

**10.6. Veszélyes bomlástermékek:** nincs normál körülmények között. Tűzben mérgező, irritáló gázok, gőzök képződnek, lásd az 5. szakaszt.

**11. szakasz: Toxikológiai információk**

**11.1. A 1272/2008/EK rendeletben meghatározott, veszélyességi osztályokra vonatkozó információk:** a termék toxikológiai megítélése kizárólag az összetevőkre vonatkozó toxikológiai adatok, osztályozások és koncentrációviszonyok alapján történt a CLP-rendelet előírásainak megfelelően.

**Akut toxicitás (orális, dermális, inhalációs):** a rendelkezésre álló adatok, a becsült ATEmix értékek alapján a termék az akut toxicitási veszélyességi osztályokba nem sorolandó.

**Bőrkorrózió/irritáció:** a termék összetétele és a rendelkezésre álló adatok alapján nem korrozív, nem irritálja a bőrt.

**Súlyos szemkárosodás/szemirritáció:** a termék összetétele és a rendelkezésre álló adatok alapján nem okoz súlyos szemkárosodást, nem irritálja a szemet.

**Légzőszervi- és bőrszenzibilizáció:** az összetétel alapján termék nem osztályozandó, de tartósítószer-tartalma következtében az EUH208 mondat használat szükséges.

**Csírasejt-mutagenitás:** a rendelkezésre álló adatok és információk alapján a termék nem osztályozandó mutagén keverékként.

**Rákkeltő hatás:** a rendelkezésre álló adatok és információk alapján a termék nem osztályozandó rákkeltő hatást okozó keverékként.

**Reprodukciós toxicitás:** a brodifakumra megállapított egyedi koncentrációhatárok alapján az osztályozás kritériuma nem teljesül, a termék nem osztályozandó reprodukciós toxicitást okozó keveréknek.

**Specifikus célszervi toxicitás, egyszeri expozíció/STOT SE:** a termék nem sorolandó STOT SE veszélyességi osztályba, e veszélyességi osztályba sorolás kritériumai nem teljesülnek.

**Specifikus célszervi toxicitás, ismétlődő expozíció/STOT RE:** e veszélyességi osztályba sorolás kritériuma teljesül a brodifakumra megállapított egyedi koncentrációhatárok alapján.

**Aspirációs toxicitás:** a termék nem osztályozandó aspirációs toxicitási veszélyt okozó keverékként.

**11.2. Egyéb veszélyekkel kapcsolatos információ:** Másodgenerációs véralvadásgátló hatóanyagot tartalmazó termék, a termékekben olyan alacsony a hatóanyag-tartalom, hogy a toxikus dózis normál testtömegű ember esetében több kilogramm, ennek elfogyasztása a szerben lévő keserítő anyag következtében nagyon csekély valószínűségű. A másodgenerációs véralvadásgátlók okozta mérgezés jól kezelhető K1-vitamin adagolásával és a véralvadási faktor mérésével jól nyomon követhető. Nagy mennyiség lenyelése esetén véralvadási zavarok léphetnek fel, a vér alvadási képessége csökken, vérzékenység, belső vérzés alakulhat ki. A készítménnyel történő ismételt nemkívánatos expozíció csökkentheti a vér koagulációs képességét, lásd még a 4.2. és 4.3. szakaszt.

**12. szakasz: Ökológiai információk**

**12.1. Toxicitás:** a brodifakum nagyon mérgező a vízi szervezetekre és hosszantartó károsodást okoz, de maga a termék nem osztályozandó a 1272/2008/EK rendelet 4.1.1. és 4.1.2. táblázata alapján a vízi környezetre veszélyes keveréknek, mivel a brodifakum koncentrációja 0,0025% és az M-tényezőinek értéke: 10.

**12.2. Perzisztencia és lebonthatóság:** a brodifakum nehezen biodegradálódik és hidrolitikusan is stabil.

**12.3. Bioakkumulációs képesség:** a brodifakum bioakkumulatív: biokoncentrációs faktora, és megoszlási hányadosának értéke magas.

**12.4. A talajban való mobilitás:** a brodifakum nem mobilis, ill. gyengén mobilis Koc értéke alapján.

**12.5. A PBT- és a vPvB-értékelés eredménye:** a brodifakum PBT, és vP anyag, de nem vB anyag[[1]](#footnote-1).

**12.6. Endokrin károstó tulajdonságok:** a brodifakum nem azonosított, mint endokrin rendszert károsító anyag1.

**12.7. Egyéb káros hatások, információ:** kerüljük el, hogy a termék maradékai és csomagolóanyaga a talajba, víztestekbe, csatornába kerüljön. Kockázatcsökkentő intézkedésekkel minimálisra kell csökkenteni a nem célszervezet állatok és a környezet elsődleges és másodlagos expozícióját.

**13. szakasz: Ártalmatlanítási szempontok**

**13.1. Hulladékkezelési módszerek:** a készítmény maradékainak és hulladékainak kezelésére a 225/2015. (VIII.7.) Kormányrendeletben, csomagolási hulladékainak kezelésére pedig a 442/2012 (XII. 29.) Kormányrendeletben foglaltak az irányadók. A kezelés után az etetőhelyeket szüntessük meg, és gyűjtsük össze a megmaradt irtószert, valamint a rágcsálóirtó szerelvényeket és csalétekállomásokat.

Gondoskodni kell az esetlegesen kiszóródott irtószer feltakarításáról. Az eredeti céljára fel nem használható, hulladékká vált irtószert veszélyes hulladékként kell kezelni és veszélyeshulladék átvevő helyre – pl. hulladékudvarra – kell leadni.

A termék hulladékának besorolása a 72/2013. (VIII. 27.) VM rendelet alapján történjen.

A készítmény hulladékának besorolása (Hulladékkulcs/EWC-kód):

07 04 szerves növényvédő szerek (kivéve 02 01 08 és 02 01 09), faanyagvédő szerek (kivéve 03 02) és biocidok gyártásából, kiszereléséből, forgalmazásából és felhasználásából származó hulladék

07 04 13\* veszélyes anyagokat tartalmazó szilárd hulladék

**14. szakasz: Szállításra vonatkozó információk**

A készítmény a veszélyes áruk nemzetközi szállítását szabályozó egyezmények – **ADR/RID, IMDG és IATA** – szerint **nem veszélyes áru.**

**14.1. UN-szám vagy azonosítószám:** nem releváns.

**14.2. Az ENSZ szerinti megfelelő szállítási megnevezés:** nem releváns.

**14.3. Szállítási veszélyességi osztály**: nem releváns.

**14.4. Csomagolási csoport**: nem releváns.

**14.5. Környezeti veszély:** nem releváns.

**14.6. A felhasználót érinti különleges óvintézkedések:** nem releváns.

**14.7. Az IMO-szabályok szerinti tengeri ömlesztett szállítás:** nem releváns.

**15. szakasz: Szabályozással kapcsolatos információk**

**15.1. A keverékkel kapcsolatos biztonsági, egészségügyi és környezetvédelmi előírások/jogszabályok**

A brodifakum hatóanyag rágcsálóirtó készítményekben történő felhasználásának jóváhagyása
(2010/10/EK irányelv) a 2017/1381/EU rendelettel megújításra került.

A termék nem tartalmaz a REACH XIV, ill. XVII. mellékletében listázott anyagot.

A termék nem tartalmaz SVHC jelöltlistás anyagot.

**Vonatkozó közösségi joganyagok**

Biocid rendelet: 528/2012/EU és módosításai

REACH rendelet: 1907/2006/EK és módosításai

CLP rendelet: 1272/2008/EK és módosításai

98/24/EK irányelve a munkájuk során vegyi anyagokkal kapcsolatos kockázatoknak kitett munkavállalók egészségének, biztonságának védelméről

**Vonatkozó nemzeti joganyagok**

Biocid: 316/2013. (VIII.28.) Korm. rendelet a biocid termékek engedélyezésének és forgalombahozatalának egyes szabályairól;

Munkavédelem: az 1993. évi XCIII. törvény a munkavédelemről; 5/2020. (II. 6.) ITM rendelet a kémiai kóroki tényezők hatásának kitett munkavállalók egészségének és biztonságának védelméről; 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről; 3/2002. (II.8.) SzCsM-EüM együttes rendelet a munkahelyek munkavédelmi követelményeinek minimális szintjéről;

Kémiai biztonság: 2000. évi XXV. törvény a kémiai biztonságról és módosításai, a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai;

Környezetvédelem: 1995. évi LIII. törvény a környezet védelmének általános szabályairól; 2012. évi CLXXXV. törvény a hulladékokról; 225/2015. (VIII.7.) Korm. rendelet a veszélyes hulladékkal kapcsolatos egyes tevékenységek részletes szabályairól; 72/2013. (VIII.27.) VM rendelet a hulladék jegyzékről;

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; az 54/2014. (XII.5.) BM rendelet az Országos Tűzvédelmi Szabályzatról.

**15.2. Kémiai biztonsági értékelés:** nem készült.

**16. szakasz: Egyéb információk**

A biztonsági adatlap nem arra szolgál, hogy a termék bizonyos tulajdonságait garantálja, nem helyettesíti a termékspecifikációt. A biztonsági adatlapban foglalt információk, adatok és ajánlások ismereteink és tájékozottságunk legjaván alapszanak, és azokat a kiadás időpontjában pontosnak, helytállónak ismerjük, és azok arra szolgálnak, hogy a termék biztonságos felhasználását segítsék.

A terméket tárolni, kezelni és felhasználni kizárólag a használati utasításban leírtaknak megfelelően lehet. A felhasználó felelőssége, hogy megtegyen minden szükséges óvintézkedést a készítmény használatakor.

Az adatlap nem jelenti bármilyen jogi kötelezettség vagy felelősség vállalását a helytelen körülmények között történő használatból, illetve helytelen használatból adódó következményekért, hiszen a felhasználás körülményei (kezelés, alkalmazás, tárolás, ártalmatlanítás stb.) hatáskörünkön kívül esnek.

**Ajánlás az oktatásra:** A termékkel foglalkozásszerűen dolgozó (szakképzett professzionális felhasználó) személyeket tájékoztatni kell a vegyszerekkel történő munka veszélyeiről, és évenként ismétlődő munkavédelmi oktatás keretében az általános munkavédelmi óvó- és védőrendszabályokról.

A BIZTONSÁGI ADATLAP LEGYEN ELÉRHETŐ A FELHASZNÁLÓK SZÁMÁRA.

**A keverék osztályozása:** kalkulációs módszerrel történt, az összetevők koncentrációja és osztályozása alapján.

**A feltüntetett H-mondatok és egyéb rövidítések:** a rövidítések utáni számok az osztályon belüli kategóriát jelentik a 3. szakaszban, a nagyobb számok kisebb veszélyt jelentenek: Acute Tox.: akut toxicitás; oral: szájon át; dermal: bőrön keresztül; inhal.: belélegezve; Repr.: reprodukciós toxicitás; STOT RE: célszervi toxicitás, ismétlődő expozíció; Skin Irrit: bőrirritáció; Eye Dam.: súlyos szemkárosodás; Aquatic Acute: vízi környezetre veszélyes, akut veszélyt jelent; Aquatic Chronic: vízi környezetre veszélyes krónikus veszélyt jelent.

H300 Lenyelve halálos.

H302 Lenyelve ártalmas.

H310 Bőrrel érintkezve halálos.

H315 Bőrirritáló hatású.

H318 Súlyos szemkárosodást okoz.

H330 Belélegezve halálos.

H332 Belélegezve ártalmas.

H360D Károsíthatja a születendő gyermeket.

H372 Ismétlődő vagy hosszabb expozíció esetén károsítja a szerveket (vér).

H373 Ismétlődő vagy hosszabb expozíció esetén károsíthatja a szerveket (vér).

H400 Nagyon mérgező a vízi élővilágra.

H410 Nagyon mérgező a vízi élővilágra, hosszan tartó károsodást okoz.

H412 Ártalmas a vízi élővilágra, hosszan tartó károsodást okoz.

ADR Veszélyes Áruk Nemzetközi Közúti Szállításáról szóló Európai Megállapodás/ European Agreement Concerning the International Carriage of Dangerous Goods by Road

ATEmix Acute Toxicity Estimate (mixture) – Becsült akut toxicitási érték egy keverékre

BPC Biocidal Product Committee – Biocid termékekkel Foglalkozó Bizottság

CAS Chemical Abstract Service számok az anyagok azonosításának elősegítésére szolgáló szám

CLP Classification, Labelling and Packaging – CLP rendelet: a 1272/2008/EK rendelet és módosításai

ECHA European Chemicals Agency - Az Európai Vegyianyag-ügynökség

EK-szám Az anyag azonosítására szolgáló szám az Európai Unióban

GHS Vegyi Anyagok besorolásának és Címkézésének Harmonizált Rendszere – Globally Harmonized System of Classification and Labelling of Chemicals

IATA International Air Transport Association, Nemzetközi Légi Fuvarozási Egyesület Veszélyes Áru Szabályzata

ICAO International Civil Aviation Organization Technical Instruction for the Safe Transport of Dangerous Goods by Air, Nemzetközi Polgári Repülésügyi Szervezet Veszélyes Áruk Légi Szállítására

INR International Normalized Ratio – a protrombin aktivitás %-ban megadott értékének standardizálására

IMDG Veszélyes Áruk Nemzetközi Tengerészeti Kódexe

Koc a szerves széntartalomra vonatkoztatott adszorpciós koefficiens

M szorzótényező, mely alkalmazandó az akut és a krónikus vízi környezeti veszély súlyozott szummációs módszerrel történő megállapítására

PBT Persistent, Bioaccumulative, Toxic – perzisztens, bioakkumulatív, toxikus

REACH Registration, Evaluation, Authorisation and Restriction of Chemicals – Vegyi anyagok regisztrálása, értékelése, engedélyezése és korlátozása lásd. 1907/2006/EK rendelet

RID Veszélyes Áruk Nemzetközi Vasúti Fuvarozásáról szóló Szabályzat Biztonságát szolgáló Műszaki Utasítások

SVHC Substance of Very High Concern – különös aggodalomra okot adó anyag

vPvB very Persistent, very Bioaccumulative – nagyon perzisztens, nagyon bioakkumulatív

A termék biztonsági adatlapja letölthető: <http://www.metatox.hu/index.php/hu/dokumentumok>

A termék III. forgalmazási kategóriájú termék.

|  |  |
| --- | --- |
| **Lakosság számára elérhető kiszerelések kiskereskedelmi forgalmazásban** | **Kiszerelések szakképzett foglalkozásszerű felhasználóknak nagykereskedelmi forgalmazásban** |
| 100 g, 300 g | 2,5 kg, 3 kg, 3,5 kg, 4 kg, 5 kg, 6 kg, 7 kg, 8 kg, 9 kg, 10 kg, 11 kg, 12 kg, 13 kg, 14 kg, 15 kg, 16 kg, 17 kg, 18 kg, 19 kg, 20 kg |

Biocidok alkalmazásakor ügyeljen a biztonságra!

Minden használat előtt figyelmesen olvassa el a címkét, a használati útmutatót, a biztonságos felhasználásra vonatkozó előírásokat is!

Az emberi egészség és a környezet veszélyeztetésének elkerülése érdekében be kell tartani a használati utasítás előírásait!

**Adatlaptörténet:** Jelen biztonsági adatlap a gyártó adatai alapján készült 2021. február 22-én, felülírja az előző verziót. A módosítás célja a 2020/878/EU rendeletnek történő megfelelés.

1. Opinion on the application for renewal of the approval of brodifacoum (ECHA/BPC/113/2016)

<https://echa.europa.eu/documents/10162/b85dfd6e-177b-43df-809c-180bc025b612> [↑](#footnote-ref-1)